cyanic-selkie/wikianc huggingface dataset:
স্পাইডার-ম্যান (২০১৮-এর ভিডিও গেম)
কাহিনি
আঘাতপ্রাপ্ত পিটার নিজের জন্য একটি বর্মযুক্ত পরিচ্ছদ নির্মাণ করেন এবং অসকর্প ভবনের উপরে অক্টাভিয়াস-এর সাথে মুখোমুখি হন, যার ফলে জিম্মি করা অসবর্ন-কে মুক্ত করেন। অক্টাভিয়াস পিটার-এর কাছে প্রকাশ করেন যে তিনি তার গোপন পরিচয় সমন্ধে জানেন এবং দুজন লড়াই করেন। স্পাইডার-ম্যান প্রতিষেধকটিকে পুনরুদ্ধার করেন এবং অক্টাভিয়াস-কে পরাজিত করেন।
মুক্তি
স্পাইডার-ম্যান সেপ্টেম্বর ৭, ২০১৮-এ একান্ত প্লেস্টেশন ৪-এর জন্য বিশ্বব্যাপী মুক্তি দেওয়া হয়। ক্রেতারা যারা গেমটিকে পূর্ব-অর্ডার করেছেন, তারা কিছু উদ্ঘাটনযোগ্য বিষয়বস্তু ও গেমে উপস্থিত বৈশিষ্ট্যের তাৎক্ষণিক অনুমতি লাভ করেন, যার মধ্যে ছিল বৈকল্পিক পরিচ্ছদসমূহ (স্পাইডার-পাঙ্ক, আয়রন-স্পাইডার এবং ভেলোসিটি সুট; তৃতীয়টি কমিক বই শিল্পী অ্যাডি গ্র্যানোভ দ্বারা নকশিত), গ্র্যানোভ-এর শিল্প বৈশিষ্ট্য করা একটি স্পাইডার-ম্যান থিমযুক্ত স্পাইডার-ড্রোন, স্কিল পয়েন্ট এবং প্লেস্টেশন সফটওয়ারের জন্য একটি ব্যবহারকারী অবতার। গেমটির বিশেষ সংস্করণগুলোকে সুলভ করা হয়; "ডিজিটাল ডিলাক্স" সংস্করণে রয়েছে দ্য সিটি দ্যাট নেভার স্লিপ্স-এর তিনটি কাহিনি-ভিত্তিক ডিএলসি অধ্যায় এবং যুক্তরাষ্ট্র ও কানাডা'য় এই সংস্করণের পূর্ব-অর্ডারের জন্য একটি সীমিত-সংস্করণ স্পাইডার-ম্যান পিন। দ্য কালেক্টর'স এডিশন-এ রয়েছে দ্য সিটি দ্যাট নেভার স্লিপ্স, গেমটির জন্য একটি পছন্দসই স্টিলবুক বাক্স, ধারণা এবং অপ্রকাশিত শিল্পযুক্ত শিল্পবই, একটি সাদা মাকড়শা স্টিকার, এবং জেন্টল জায়েন্ট দ্বারা বানান একটি স্পাইডার-ম্যান মূর্তি। এছাড়াও, সনি স্পাইডার-ম্যান'এর প্রতীক ধারণ করা একটি লাল রঙের সীমিত-সংস্করণ প্লেস্টেশন ৪ প্রো মুক্তি দেয় এবং এতে রয়েছে গেমটির চলতি সংস্করণ। আগস্ট ২৮, ২০১৯-এ স্পাইডার-ম্যান: গেম অফ দ্য ইয়ার মুক্তি দেওয়া হয়, যাতে ছিল গেমটি এবং এটির দ্য সিটি দ্যাট নেভার স্লিপ্স ডিএলসি।
অন্যান্য বিভিন্ন মিডিয়ায় গেমটিকে উল্লেখ বা প্রচারণা করা হয়। "বি গ্রেটার" নামক একটি ৯০-সেকেন্ডের বিজ্ঞাপন ২০১৮ সালের এনএফএল কিকঅফ গেম-এর সময়কালে চালান হয়, যাতে স্পাইডার-ম্যান'র রাইনো এবং স্করপিওন-এর মতো শত্রুদের সাথে যুদ্ধকে আলোকপাত করা হয় এবং আন্দাজমতো, ২ কোটি দর্শক ছিল। প্লেস্টেশন প্রচারণার প্রধান এরিক লেমপেল বলেন যে এটি কোম্পানির এখনো পর্যন্ত চালান সর্বোচ্চ মূল্যবান প্রচারণার মধ্যে একটি ছিল। অধিকতর, জে. জোনা জেমসন দ্বারা গেমটির বৈশিষ্ট্যগুলোর সমন্ধে বর্ণনা করা ভিডিও মুক্তি দেওয়া হয় এবং গেম ইনফর্মার-এর একটি প্রকাশনার একটি প্রথাগত প্রচ্ছদ চিত্রাঙ্কন করার জন্য শিল্পী অ্যালেক্স রস-কে নিয়োগ করা হয়। নিউ ইয়র্ক-এ, স্পাইডার-ম্যান'এর প্রচারণার বিষয়বস্তুর সাথে একটি পাতাল ট্রেন-কে পুরোপুরি ঢাকা হয়, যাতে বাহির জুড়ে একটি পূর্ণ বিজ্ঞাপন, স্পাইডার-ম্যান চেয়ার ও পোস্টার, এবং ডেইলি বিউগল-এর বিজ্ঞাপন। গেমটির মুক্তির কিছু সময় পূর্বে, কিছু ভক্তরা গেমটির একটি পূর্ব এবং পরবর্তী গঠনের প্রচারণার ছবিগুলির প্রতি সমলোচনামূলক ছিল, যাদের দুইটি-ই একটি দৃশ্যকে প্রদর্শন করে কিন্তু পরবর্তীটিতে আগেরটির চেয়ে অল্প পরিমাণের জল ডোবা দেখানো হয়। ইন্সমনিয়েক সম্প্রদায় পরিচালক জেমস স্টিভেন্সন ব্যক্তিগতভাবে জবাব দেন, এটি নিশ্চিত করেন যে সেখানে কোন চাক্ষুষ হ্রাস ছিল না। ইন্সমনিয়েক পরবর্তীতে সমলোচনাটির কৌতুক করে গেমটির ফটো মোডে ব্যবহারের জন্য কার্টুন ডোবার স্টিকার প্রদান করে। মুক্তির কিছু সময় পরে, তাদের সম্পর্কের শেষ হওয়ার প্রকাশের পর জ্যাসিন্ডা চিউ একজন ভক্ত দ্বারা অনুরোধ করা একটি গেমের-মধ্যের বিবাহ প্রস্তাবকে অপসারণ করার প্রস্তাব দেন। ভক্তটি এই বার্তাটি রাখার সিদ্ধান্ত নেন: "আমি শুধু কেউ একজনকে বিয়ে করতে দেখতে চেয়েছিলাম, ওই জিনিসটার দ্বারা"।
একত্রিত-মিডিয়া এবং পণ্য-ব্যবসা
গেমটির জন্য টাইটেন বুক্স দুইটি একত্রিত বই প্রকাশ করে। স্পাইডার-ম্যান: হস্টাইল টেকওভার নামক প্রথম বইটি আগস্ট ২১, ২০১৮-এ মুক্তি দেওয়া হয়। ডেভিড লিস দ্বারা লিখিত, বইটিতে রয়েছে কিংপিন-এর মেয়র অসবর্ন-কে হুমকি দিয়ে তাকে শহরের ধনিক বানানোর উপর কিংপিন-এর সাথে স্পাইডার-ম্যান দ্বন্দ্ব এবং পিটার-এর অতিরিক্ত নিরাপত্তামূলক হওয়ার কারণে পিটার এবং মেরি জেন-এর সম্পর্কের শেষ হওয়া। এছাড়াও, এটি বধির মহিলা মার্শাল আর্টিস্ট একো-কে উপস্থাপন করে, যিনি স্পাইডার-ম্যান এর সাথে দলবদ্ধ হন, এবং আরও রয়েছে ব্লাড স্পাইডার, একজন খলনায়ক যিনি অসকর্প থেকে অতিমানবীয় ক্ষমতা লাভ করেন এবং কিংপিন দ্বারা নিযুক্ত। এই ধারার দ্বিতীয় বইটির ছিল মার্ভেল'স স্পাইডার-ম্যান: দ্য আর্ট অফ দ্য গেম, যা পল ডেভিয়েস দ্বারা লিখিত এবং এতে রয়েছে গেমটির ধারণা শিল্প, পরিকল্পনা-চিত্র, এবং নকশা।
স্পাইডার-ম্যান এর গেমটির সংস্করণ ২০১৮-এর কমিক বইয়ের গল্প "স্পাইডার-গেডন"-এ আবির্ভূত হয়। এটি গ্যাজ দ্বারা লিখিত এবং ২০১৪-এর "স্পাইডার-ভার্স" এর একটি অনুবর্তী গল্প, যা বিভিন্ন মার্ভেল মহাবিশ্ব থেকে স্পাইডার-লোকদের একত্রিত করে। "স্পাইডার-গেডন" সংস্করণ #০ (সেপ্টেমবর ২৬, ২০১৮-এ মুক্তি পায়) সুপিরিয়র অক্টোপাস-এর (পিটার পার্কার-এর শরীরে অটো অক্টাভিয়াস-এর একটি বিকল্পিত সংস্করণ) গেমটির পৃথিবীতে (পৃথিবী-১০৪৮ হিসেবে অভিহিত) গিয়ে গেমটির স্পাইডার-ম্যান কে নিয়োগ করার কাহিনিটিকে অনুসরণ করে। "স্পাইডার-গেডন"-এর কাহিনি গেমটির ঘটনাগুলির পরবর্তীতে ঘটে এবং ট্যারানটুলা-এর পৃথিবী-১০৪৮ সংস্করণকে উপস্থাপন করে। ইন্সোমনিয়েক শিল্পীরা ধারাবাহিকটির জন্য বৈকল্পিক কমিক-বই প্রচ্ছদ প্রদান করে। মার্চ ২০১৯-এ, স্পাইডার-ম্যান: সিটি অ্যাট ওয়ার নামক একটি ছয়টি-সংস্করণযুক্ত কমিক ক্ষুদ্র-ধারাবাহিককে মুক্তি দেওয়া হয়। এটি গেমের ঘটনাগুলোকে অনুসরণ করে এবং নতুন ঘটনা উপস্থাপন করে। ধারাবাহিকটি মার্ভেল দ্বারা প্রকাশিত এবং ডেনিস হোপলেস দ্বারা লিখিত, এবং রয়েছে মিশেল ব্যান্ডিনি কর্তৃক শিল্প এবং ক্লেটন ক্রেইন, ডেভিড নাকায়ামা, গেরার্ডো স্যান্ডোভাল ও অ্যাডি গ্র্যানোভ কর্তৃক বৈকল্পিক শিল্প। একটি দ্বিতীয় ক্ষুদ্র-ধারাবাহিক, স্পাইডার-ম্যান: ভেলোসিটি-কে আগস্ট ২০১৯-এ মুক্তির জন্য তালিকাভুক্ত করা হয়। এটিও হোপলেস দ্বারা লিখিত, যার সাথে এমিলিও ল্যাইসো শিল্প প্রদান করেন। ক্ষুদ্র-ধারাবাহিকটি গেমটির ঘটনাগুলোর পর ঘটে, যাতে স্পাইডার-ম্যান এর অতিমানবীয়-খলনায়ক সোয়ার্ম-এর সাথে মুখোমুখি হওয়া এবং মেরি জেন-এর সাংবাদিক বেন ইউরিচ সাথে কাজ করার বর্ণনা করে। একই বছর, ডায়মন্ড সিলেক্ট টয়স এবং স্লাইডসো কালেক্টিবলস যথাক্রমে স্পাইডার-ম্যান এর একটি ১০-ইঞ্চি লম্বা মূর্তি এবং একটি গিটার ও স্পাইডার-ড্রোন সহ, গেমে উপস্থিত স্পাইডার-পাঙ্ক পরিচ্ছদের উপর ভিত্তি করে একটি ১/৬ মাপের মূর্তি মুক্তির জন্য তালিকাভুক্ত করে। গেমটির জন্য তৈরি করা উন্নত বর্ম-পরিচ্ছদটি ২০১৮ সালের স্পাইডার-ম্যান: ইন্টু দ্য স্পাইডার-ভার্স-এ মাইলস মোরালেস-এর বিশ্বের পিটার পার্কার দ্বারা সংগ্রহিত পরিচ্ছদগুলোর মধ্যে আবির্ভূত হয়।
ডাউনলোডযোগ্য বিষয়বস্তু
অন্তিম পর্বটি ডিসেম্বর ২১-এ "সিলভার লাইনিং" নামে মুক্তি পায়। এটির কাহিনিটি ছিল মাজিয়া দ্বারা চুরি করা সিলভার সেবল-এর প্রযুক্তির উদ্ধার করার জন্য নিউ ইয়র্ক শহরে তার প্রত্যাবর্তনের সমন্ধে। তারপর, সিলভার সেবল হ্যামারহেড-এর সাথে মুখোমুখি হওয়ার জন্য স্পাইডার-ম্যান এর সাথে দলবদ্ধ হয় এবং যুদ্ধের পূর্বে, হ্যামারহেড সেবল-এর প্রযুক্তি ব্যবহার করে নিজেকে কার্যকরী ক্ষতরোধী করে তুলে। "সিলভার লাইনিং" এটির সাথে তিনটি নতুন পরিচ্ছদ নিয়ে আনে; ইন্টু দ্য স্পাইডার-ভার্স পরিচ্ছদ (একইসময়ে মুক্তি পাওয়া চলচ্চিত্রটির উপর ভিত্তি করে বানান), সাইবর্গ স্পাইডার-ম্যান এবং স্পাইডার-ম্যান কবচ যা অ্যারন আইকম্যান—স্পাইডার-ম্যান এর একটি বৈকল্পিক সংস্করণ। স্যাম রেইমি-র স্পাইডার-ম্যান ত্রয়ী-চলচ্চিত্রগুলোতে ব্যবহৃত স্পাইডার-ম্যান পরিচ্ছদটিকে আলাদাভাবে ডিসেম্বর ২০১৮-এ মুক্তি দেওয়া হয়। অধিকতর দু-টি পরিচ্ছদ জানুয়ারি ২০১৯-এ মুক্তি দেওয়া হয়; একটি তার ফিউচার ফাউন্ডেশন-এর উপর ভিত্তিক এবং অন্যটির নাম হলো "বম্ব্যাস্টিক ব্যাগ-ম্যান সুট", যা দি আমেজিং স্পাইডার-ম্যান (১৯৮৪)-এর সংস্করণ ২৫৮-র উপর ভিত্তিক যেখানে স্পাইডার-ম্যান একটি ফ্যান্টাস্টিক ফোর পরিচ্ছদ এবং তার পরিচয় গোপন রাখতে একটি বাদামী-রঙের কাগজের থলে পড়তে বাধ্য হয়। জুলাই ২০১৯-এ আরও দুইটি পরিচ্ছদ মুক্তি পায়, স্পাইডার-ম্যান: ফার ফ্রম হোম-এর উপর ভিত্তিক আপগ্রেট এবং স্টেলথ পরিচ্ছদ।
স্বাধীনতা সমাজতান্ত্রিক দল
স্বাধীনতা সমাজতান্ত্রিক দল হল একটি বামপন্থী সমাজতান্ত্রিক রাজনৈতিক দল যা মার্কিন যুক্তরাষ্ট্রে অবস্থিত একটি বিপ্লবী নারীবাদী দর্শন নিয়ে কাজ করে। এটি নারী ও সংখ্যালঘুদের সংগ্রামকে শ্রমিক শ্রেণীর সংগ্রামের অংশ হিসেবে দেখে। এটি ১৯৬৬ সালে মার্কিন যুক্তরাষ্ট্রের সমাজতান্ত্রিক শ্রমিক দলের বিভক্তি থেকে উদ্ভূত হয়েছিল। দলের সিয়াটল শাখা অন্যান্য শহরের ব্যক্তিদের সমর্থনে এসডব্লিউপি থেকে বিচ্ছিন্ন হয়ে যায় ফলে এটিকে এসডব্লিউপি-এর অন্তর্নিহিত সুবিধাবাদ ও অগণতান্ত্রিক পদ্ধতি হিসাবে বর্ণনা করে। মার্কিন যুক্তরাষ্ট্রের পাশাপাশি অস্ট্রেলিয়া, ইংল্যান্ড, জার্মানি এবং নিউজিল্যান্ডেও দলটির শাখা ও সদস্য রয়েছে। এফএসপির বর্তমান জাতীয় সম্পাদক ডগ বার্নস।
ইতিহাস
এফএসপির তাৎক্ষণিক অগ্রদূত ছিল সোশ্যালিস্ট ওয়ার্কার্স পার্টির (এসডব্লিউপি) মধ্যে কার্ক-কায়ে প্রবণতা, নেতৃত্বে ছিলেন রিচার্ড এস. ফ্রেজার (কার্ক) এবং ক্লারা ফ্রেজার (কায়ে) যারা তখন বিবাহিত ছিলেন। সেই সময়ে, বিপ্লবী সংহতিবাদের তত্ত্বের বিকাশের কারণে রিচার্ড ফ্রেজারকে প্রবণতার কেন্দ্রীয় নেতা হিসাবে দেখা হয়েছিল। বৈপ্লবিক সংহতিবাদের তত্ত্ব থেকে উদ্ভূত নাগরিক অধিকারের বিষয়ে তাদের স্বতন্ত্র অবস্থানের পাশাপাশি প্রবণতাটি এমন একটি অবস্থানও নিয়েছিল যা এসডব্লিউপি-এর আদর্শের চেয়ে চীনের প্রতি বেশি সহানুভূতিশীল ছিল, এর কিছু অংশ ছিল কার্ক-কায়ে প্রবণতা এবং বাকিটা আর্ন সোয়াবেক ও ফ্র্যাঙ্ক গ্লাসের শিথিল প্রবণতার মধ্যে জোটের কারণে হয়েছিল।
এফএসপি এসডব্লিউপি-এর অভ্যন্তরীণ রাজনীতির বিরোধিতাকারী সিয়াটেল বামপন্থীদের জন্য একটি আকর্ষণের মেরুতে পরিণত হয়েছিল এবং ফ্রিওয়ে হলে একটি বাড়ি প্রতিষ্ঠা করেছিল। দলটিকে একটি বিপ্লবী সমাজতান্ত্রিক নারীবাদী সংগঠন হিসাবে গড়ে তোলার এবং মহিলাদের সাংগঠনিক ও নেতৃত্বের দক্ষতা শেখানোর দ্বৈত লক্ষ্য নিয়ে র‌্যাডিকেল উইমেন গঠন করেছিল যা প্রায়শই পুরুষ-শাসিত সংগঠনগুলিতে তাদের অস্বীকার করা হয়েছিল।
কাবাইল উইকিপিডিয়া
কাবাইল উইকিপিডিয়া হচ্ছে অনলাইন বিশ্বকোষ উইকিপিডিয়ার # ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। কাবাইল উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
কাবাইল উইকিপিডিয়া
কোলাপুর
কোলাপুর (Kolhapur) ভারতের মহারাষ্ট্র রাজ্যের কোলাপুর জেলার একটি শহর ও পৌর কর্পোরেশনাধীন এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫৪৫ মিটার (১৭৮৮ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে কোলহাপুর শহরের জনসংখ্যা হল ৪৮৫,১৮৩ জন। এর মধ্যে পুরুষ ৫২% এবং নারী ৪৮%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৪% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে কোলহাপুর এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
লিমেরিক
লিমেরিক আয়ারল্যান্ডের লিমেরিক কাউন্টির একটি শহর। এটি মধ্য-পশ্চিম অঞ্চলে অবস্থিত এবং এটি মানস্টার প্রদেশেরও অংশ। ২০১৬ সালের আদমশুমারিতে ৯৪,১৯২ জন জনসংখ্যা সহ, লিমেরিক হল রাষ্ট্রের তৃতীয়-সর্বোচ্চ জনবহুল শহর এলাকা, এবং ২০১১ সালের আদমশুমারি অনুসারে আয়ারল্যান্ড দ্বীপের চতুর্থ-সর্বোচ্চ জনবহুল শহর।  শহরটি শ্যানন নদীর তীরে অবস্থিত, শহরের ঐতিহাসিক কেন্দ্রটি কিংস দ্বীপে অবস্থিত, যা শ্যানন ও অ্যাবে নদী দ্বারা আবদ্ধ। লিমেরিক শ্যানন মোহনার মাথায়ও অবস্থিত, যেখানে নদীটি আটলান্টিক মহাসাগরে প্রবাহিত হওয়ার আগে প্রশস্ত হয়। লিমেরিক সিটি ও কাউন্টি কাউন্সিল হল শহরের স্থানীয় কর্তৃপক্ষ।
মোহাম্মদ আনোয়ার খান দুরানি
মোহাম্মদ আনওয়ার খান দুরানি (২৬ ডিসেম্বর ১৯৪৬ - ২০০৮) ছিলেন একজন পাকিস্তানি রাজনীতিবিদ, আইনজীবী এবং সিনেটর এবং বেলুচিস্তানের দুরানি পশতুন উপজাতির পোপলজাই উপ-গোত্রের একজন বিখ্যাত খান।
জীবনের প্রথমার্ধ
মুহাম্মদ আনোয়ার খান দুরানি ১৯৪৬ সালের ২৬ ডিসেম্বর কোয়েটায় আব্দুল ওয়াদুদ খান দুরানির ঘরে জন্মগ্রহণ করেন। তিনি স্থানীয় শিক্ষা প্রতিষ্ঠানে পড়াশোনা করেন এবং অর্থনীতিতে স্নাতকোত্তর ডিগ্রি অর্জন করেন এবং বেলুচিস্তান বিশ্ববিদ্যালয় থেকে আইন ও আইনশাস্ত্রে স্নাতক ডিগ্রি অর্জন করেন। তিনি করাচির এসএম ল কলেজ বিশ্ববিদ্যালয়ে যোগদান করেন এবং আইন ক্ষেত্রে বিশেষজ্ঞতা অর্জনের জন্য স্নাতকোত্তর ডিগ্রি অর্জন করেন। আইন পেশা এবং আইনশাস্ত্রের প্রতি তার আগ্রহ মিঃ দুরানিকে ফিলাডেলফিয়ায় মার্কিন যুক্তরাষ্ট্রের টেম্পল ইউনিভার্সিটিতে ফেডারেলিজম অধ্যয়ন করতে পরিচালিত করে এবং ১৯৯১ সালে ফেডারেলিজম অধ্যয়নের জন্য কেন্দ্রের সংবাদদাতা হিসাবেও স্বীকৃত হন।
পরিবার
মুহাম্মদ আনোয়ার খান দুররানির তিন সন্তান রয়েছে, (এক ছেলে ও দুই মেয়ে) যারা বর্তমানে মার্কিন যুক্তরাষ্ট্রে অধ্যয়নরত।
সিনিয়র সিভিল জজ আব্দুল ওয়াহিদ দুরানি ছিলেন মুহাম্মদ আনোয়ার খান দুররানের ভাগ্নে। সিনিয়র সিভিল জজ আব্দুল ওয়াহিদ দুররান তার কর্মজীবনে কঠোর পরিশ্রমী এবং সৎ বিচারক ছিলেন। যাইহোক, তিনি ২০০৭ সালের ফেব্রুয়ারিতে বেলুচিস্তানের সেশন কোর্টে একটি বোমা বিস্ফোরণে শাহাদাতকে আলিঙ্গন করেছিলেন।
ওকালতি
আনোয়ার খান দুরানি পাকিস্তানের উচ্চ আদালত ও সুপ্রিম কোর্টের আইনজীবী ছিলেন। তিনি পাকিস্তানের সুপ্রিম কোর্টের এডভোকেট অন রেকর্ড হিসাবে নিযুক্ত হন। মুহাম্মদ আনোয়ার খান দুরানি ১৯৮০ সালে বেলুচিস্তান বার এসোসিয়েশনের সহ-সভাপতি এবং ১৯৯২ সালে বারের সভাপতি নির্বাচিত হন এবং ১৯৮৯ সালে বেলুচিস্তান বার অ্যাসোসিয়েশনের সেক্রেটারি জেনারেল নির্বাচিত হন।
রাজনৈতিক পেশা
আনোয়ার খান দুরানি ১৯৭২ সালে তেহরিক-ই-ইস্তিকলাল বেলুচিস্তানে যোগ দিয়ে সক্রিয় রাজনীতিতে আসেন। তবে তিনি ১৯৮৬ সালে তেহরিক-ই-ইস্তিকলাল ত্যাগ করে পাকিস্তান মুসলিম লীগে (এন) যোগ দেন। এবং তারপর তিনি জামহুরি ওয়াতান পার্টি হিসাবে যোগদান করেন এবং নবাব আকবর খান বুগতির খুব সক্রিয় সহযোগী ছিলেন। তিনি জামহুরি ওয়াতান পার্টির কেন্দ্রীয় কমিটির সদস্য হিসাবে নির্বাচিত হন এবং পরে জেডব্লিউপি-র সেক্রেটারি জেনারেল হিসাবে নির্বাচিত হন এবং তারপরে তাকে আইন ও তথ্য বিষয়ক প্রধান মন্ত্রণালয় বেলুচিস্তানের উপদেষ্টা হিসাবে নিযুক্ত করা হয়। ১৯৮৮ সালে ভেঙে যাওয়া বেলুচিস্তান বিধানসভা পুনরুদ্ধারের জন্য আইনি লড়াই করার সময় আনোয়ার খান দুরানির কৃতিত্বের একটি প্রশংসনীয় রেকর্ড রয়েছে। তিনি বেলুচিস্তান উচ্চ আদালতে এবং তারপরে পাকিস্তানের সুপ্রিম কোর্টে তার মামলা লড়েছিলেন এবং ফলস্বরূপ উচ্চ আদালত দ্বারা বিধানসভা পুনরুদ্ধার করা হয়েছিল। আনোয়ার খান দুররানি ১৯৯৭ সালের মার্চ মাসে ছয় বছরের জন্য সিনেটের সদস্য নির্বাচিত হন, তিনি মন্ত্রিপরিষদ, সংস্থাপন, পরিকল্পনা ও উন্নয়ন এবং আইন, বিচার ও সংসদ বিষয়ক এবং আইন, বিচার ও সংসদ বিষয়ক সিনেটের স্থায়ী কমিটির সদস্য হিসেবে মনোনীত হন। এছাড়াও সরকারী আশ্বাস সংক্রান্ত কার্যকরী কমিটির বিষয়ে। মুহাম্মদ আনোয়ার খান দুরানি ২০০৮ সালে মারা যান।
বাংলাদেশের প্রশাসনিক অঞ্চল
বাংলাদেশ ৮টি বিভাগে এবং ৬৪টি জেলায় বিভক্ত করা হয়েছে, যদিও পাবলিক পলিসিতে এগুলোর ভূমিকা সীমিত। স্থানীয় সরকার এর উদ্দেশ্যে, দেশটিকে উপজেলা, পৌরসভা, সিটি কর্পোরেশন (যেমন: মেট্রোপলিটন পৌরসভা কর্পোরেশন) এবং ইউনিয়ন পরিষদ (অর্থাৎ গ্রামীণ পরিষদ) এ বিভক্ত করা হয়েছে।নিচের চিত্রটি বাংলাদেশে পাঁচ স্তরের সরকারের রূপরেখা তুলে ধরেছে।
বাংলাদেশের প্রশাসনিক অঞ্চল সমূহকে নিম্নের কয়েকটি ধাপে ভাগ করা যায়:
বিভাগ
• মেঘনা বিভাগ
জেলা
alt=|কেন্দ্র|থাম্ব|559x559পিক্সেল|[[বাংলাদেশ|বাংলাদেশের জেলাসমূহ]]
বলো দুগ্গা মাই কি
বলো দুগ্গা মাঈকী ২০১৭ সালে মুক্তিপ্রাপ্ত একটি বাংলা কমেডি চলচ্চিত্র। চলচ্চিত্রটি পরিচালনা করেছেন রাজ চক্রবর্তী। প্রযোজনা করেছেন শ্রী ভেঙ্কটেশ ফিল্মস। এতে শ্রেষ্ঠাংশে অভিনয় করেছেন অঙ্কুশ হাজরা, নুসরাত জাহান।
কাহিনী
সাম্য (অঙ্কুশ হাজরা) একজন যত্নবান মানুষ যিনি তার দুই সেরা বন্ধু বাঙ্গাল (সৌরভ দাস) এবং তোতলু (রাজদীপ ঘোষ) এর সাথে অতিরঞ্জিত জীবনযাপন করেন তার কর্মকাণ্ডের কারণে তিনি অস্বীকৃত হন এবং তাকে বাড়ি ছেড়ে চলে যেতে বাধ্য হন। গল্পটি শামিওর বাড়ি ছেড়ে যাওয়ার পরে দুর্ভোগগুলি অনুসরণ করে। তিনি যখন অচেনা মেয়ে ঊমা (নুসরাত জাহান অভিনীত চরিত্র) -এর সাথে সেলফি তুলছিলেন তখন সমস্যাগুলি উপস্থিত হয়েছিল এবং তাদের সেরা বন্ধুদের কাছে এই সেলফিগুলি তাদের হোয়াটসঅ্যাপ গ্রুপের মাধ্যমে একটি ট্রেন ভ্রমনে প্রেরণ করুন। তার সেরা বন্ধুরা ফেসবুকে সেলফি পোস্ট করার সাথে সাথে উমার পরিবারের সদস্যরা ভুল বুঝেছিল যে শামিয়ো সেই লোক যার সাথে উমা পালিয়েছিল। তবে উমার দাদি শামিয়োকে তার নাতির শ্বশুর হিসাবে গ্রহণ করেছিলেন। তার সিদ্ধান্তে অসন্তুষ্ট, ৫ ভাইয়ের শামিয়োর প্রতিশোধ নেওয়া উচিত। 'ধুনুচি নাচ' প্রতিযোগিতা জয়ের পরে উমার পরিবার শামিয়োকে গ্রহণ করেছিল এবং তাদের বিয়ের ব্যবস্থা করেছিল। কিন্তু শামিয়ো উমার পরিবারের কাউকে না বলে দাদাকে ফিরে এসে পরিস্থিতি আরও জটিল করেছিলেন। অন্যদিকে, উমা জানতে পেরেছিল যে তিনি তার পরিবার দ্বারা গৃহীত হয়েছিলেন এবং তাই তিনি বাড়ি ত্যাগ করেন। কিন্তু শামিও তাকে তার পরিবারে ফিরিয়ে দেয়। শামিয়োর দাদা তার নাতির পরিবর্তন দেখে উমর সাথে শামিয়োর বিবাহ গ্রহণ করেছিলেন।
ম্যাকক্যাফে
ম্যাকক্যাফে (McCafé) হল একটি কফি-হাউস ধারার খাবার এবং পানীয়ের চেইন, যার মালিক ম্যাকডোনাল্ড’স। এটি ১৯৯৩ সালে অস্ট্রেলিয়ার মেলবোর্নে চালু করা হয়েছিল এবং ম্যাকডোনাল্ড'স-এর প্রধান নির্বাহী কর্মকর্তা চার্লি বেল এবং তৎকালীন চেয়ারম্যান ও পরবর্তীকালীন প্রধান নির্বাহী কর্মকর্তা জেমস স্কিনারের সহায়তায় জনসাধারণের কাছে পরিচিত করা হয়েছিল, চেইনটি এসপ্রেসো কফির প্রতি ভোক্তা প্রবণতাকে প্রতিফলিত করে।
বিভিন্ন রিপোর্ট অনুসারে, ম্যাকক্যাফে আউটলেটগুলি একটি নিয়মিত ম্যাকডোনাল্ড'স-এর তুলনায় ১৫% বেশি আয় করে এবং ২০০৩ সাল নাগাদ এটি অস্ট্রেলিয়া এবং নিউজিল্যান্ডের বৃহত্তম কফি শপ ব্র্যান্ড ছিল৷ ম্যাকডোনাল্ড'স অস্ট্রেলিয়া গত দশকে স্বয়ংক্রিয় এসপ্রেসো-প্রোন্টো মেশিন নিয়ে পরীক্ষা-নিরীক্ষা করার পরে ব্যর্থ হলে সমস্ত অস্ট্রেলীয় স্টোর পরবর্তীকালে সংস্কার করা হয় এবং ম্যাকক্যাফে আউটলেটে রূপ দেওয়া হয়।
বরখান জেলা
বরখান (,  হচ্ছে পাকিস্তানের বেলুচিস্তান প্রদেশের একটি জেলা। এটি পাঞ্জাব প্রদেশের পূর্ব সীমারেখা সাথে সংযুক্ত হয়েছে এবং দক্ষিণে ডেরা বুগতির বেলুচিস্তান জেলা, পশ্চিমে কোহলু জেলা, উত্তর-পশ্চিমে লররেঈ জেলা, এবং উত্তরে মুসাখেল জেলা অবস্থিত। জেলাটির প্রধান সদর দপ্তর বরখান শহর। ১৯৯১ সালের ৩১ ডিসেম্বর একটি পৃথক জেলা হিসেবে আত্মপ্রকাশ করে, যা পূর্বে লররেঈ জেলার অন্তর্ভুক্ত একটি তহসিল ছিল।
ইতিহাস
বরখান জেলার প্রাথমিক ইতিহাস অস্পষ্ট বলে বিবেচনা করা হয় কিন্তু বলা হয় যে এই এলাকাটি মুসলিম শাসক এবং কান্দাহার ও ভারতের বিজয়ীগণের অধীনে ছিল। বারো খান বেলুচ ছিলেন একজন খেত্রান সম্প্রদায়ের যিনি একজন দক্ষ যোদ্ধা হিসেবে সুপরিচিত ছিলেন কিন্তু যখন তিনি যুদ্ধে পরাজিত হন তখন তিনি তার উপজাতীয় লোকদের সাথে নিয়ে এই উপত্যকায় চলে আসেন এবং এই উপত্যকাটিকে বার খানের নামে নামকরণ করেন। কিন্তু সময়ের সাথে সাথে বার খান থেকে বরখান নামে নামকরণ করা হয়।
খেত্রান বেলুচ মূলত সিস্তানের উপজেলা একটি এলাকা এবং তাত্তরের হিন্দ প্রদেশের একটি অংশ। আকবরের শাসনামলের সময়ে এটিকে জানজাহ বলে ডাকা হত।
যদিও খেতরান একটি বেলুচ গোষ্ঠী নয়। মীর গিরজো খান মাজারানী ছিলেন বেলুচদের প্রথম সর্দার। তিনি তার পুত্র বখতিয়ার খান এর হাত ধরে সফলতা পেয়েছিলেন যিনি মীর হাজী খান এর যোগ্য উত্তরাধিকারী ছিলেন। যার শাসনামলের সময়ে তিনি কাবুলের ঝোব কাকারদের উপর আক্রমণের সুবাদে খেত্রানদের মধ্যে জয়ের নায়ক হিসেবে স্মরণীয় হয়ে ছিলেন। মীর হাজী খান কিছু সংখ্যক প্রধান নেতারদের সমন্বয়ে সফলতা পান। মীর হাজি খান একজন শক্তিশালী ব্যক্তি ছিলেন এবং খেত্রানগণ তার অধীনে সফল ছিলেন। তিনি করম খান বিজরানি মরিয়রের মওয়াডের দুর্গ ধ্বংস করে মরিস থেকে খেত্রনদের পরাজয়ের প্রতিশোধ গ্রহণ করেন। হাজী খান মৃত্যুবরণ করেন এবং তিন পুত্র সন্তান রেখে যান। তাদের নাম হল যথাক্রমে: উমর খান, নওয়াব খান এবং বালু খান। যদিও তিনি তার ভাই সায়েদ খান কর্তৃক নির্বাচিত হন যিনি খেত্রানদের জন্য নির্বাচিত হন। এরপর তিনিও মারা যান ৩ সন্তান রেখে। যাদের নাম যথাক্রমে: দোস্ত মুহাম্মদ, সর্নি খান এবং কাদির বখশ।সৈয়দ খানও তার ভাই বালুল খানের নেতৃত্বে সফলতা পান। বাবুল খান যদিও নওয়াব খান ও কাদির বখশের বিরুদ্ধে বিরোধিতা করেছিলেন।
নাজমা আখতার
নাজমা আখতার (জন্ম ১৯৫৩) হলেন ভারতের নয়াদিল্লিতে অবস্থিত জাতীয় ইসলামি বিশ্ববিদ্যালয়ের উপাচার্য। তিনি ২০১৯ সালের এপ্রিল মাসে বিশ্ববিদ্যালয়টির উপাচার্য হিসেবে নিযুক্ত হন। তিনি বিশ্ববিদ্যালয়টির প্রথম নারী উপাচার্য।
শিক্ষাজীবন
নাজমা আখতার ১৯৫৩ সালে জন্মগ্রহণ করেন। তিনি আলিগড় মুসলিম বিশ্ববিদ্যালয়ে পড়েছেন। সেখানে তিনি স্বর্ণপদক লাভের পাশাপাশি জাতীয় বিজ্ঞান মেধাবৃত্তি লাভ করেন। তিনি কুরুক্ষেত্র বিশ্ববিদ্যালয় থেকে ডক্টরেট ডিগ্রি লাভ করেন। তিনি যুক্তরাজ্যের ওয়ারউইক বিশ্ববিদ্যালয় থেকে বিশ্ববিদ্যালয় প্রশাসন বিষয়ে কমনওয়েলথ ফেলোশিপ লাভ করেন। এছাড়াও, তিনি ফ্রান্সের প্যারিসে অবস্থিত ইউরোপীয় পরিবেশ নীতি ইন্সটিটিউট থেকে প্রশিক্ষণ লাভ করেছেন।
কর্মজীবন
নাজমা আখতার ভারতের জাতীয় শিক্ষা পরিকল্পনা ও প্রশাসন ইন্সটিটিউটে পনের বছর কাজ করেছেন। তিনি এলাহাবাদে প্রথমবারের মত রাজ্য পর্যায়ে ব্যবস্থাপনা প্রতিষ্ঠান প্রতিষ্ঠা করেন এবং তিনি আলিগড় মুসলিম বিশ্ববিদ্যালয়ে পরীক্ষা নিয়ন্ত্রক এবং একাডেমিক প্রোগ্রাম ডিরেক্টর হিসেবে কর্মরত ছিলেন। তিনি ইউনেস্কো, ইউনিসেফ ও ডেনিশ সাহায্য সংস্থা ড্যানিডায় পরামর্শক হিসেবে কাজ করেছেন।
২০১৯ সালের এপ্রিল মাসে ভারতের মানব সম্পদ উন্নয়ন মন্ত্রণালয় জাতীয় ইসলামি বিশ্ববিদ্যালয়ে নাজমা আখতারকে উপাচার্য হিসেবে পাঁচ বছর মেয়াদকালে নিয়োগদান করতে ভারতের রাষ্ট্রপতি রাম নাথ কোবিন্দর অনুমোদন লাভ করে। তিনি বিশ্ববিদ্যালয়টির ৯৯ বছরের ইতিহাসে প্রথম নারী উপাচার্য।
খারী নদী
খারী নদী গুজরাটে পশ্চিম ভারতের একটি নদী যার উৎপত্তি মাতানা মধ গ্রামের কাছাকাছি। এর অববাহিকার দৈর্ঘ্য ৫০ কিমি। অববাহিকায় বৃষ্টির পানি নদীতে নামার মোট এলাকা ১১৩ বর্গ কিলোমিটার (৪৪ বর্গ মাইল)।
জাবানা!
জাবানা ! (زبانة) ২০১২ সালে নির্মিত একটি আলজেরীয় নাট্য চলচ্চিত্র। এটি পরিচালনা করেছেন সাইদ ওউলদ খলিফা এবং প্রযোজনা করেছেন ইয়াসিন লালোউই। চলচ্চিত্রটি ৮৫তম অ্যাকাডেমি পুরস্কারের শ্রেষ্ঠ বিদেশী ভাষার চলচ্চিত্র বিভাগে আলজেরিয়া থেকে মনোনয়ন পেয়েছিল। কিন্তু এটি চূড়ান্ত তালিকায় স্থান পেতে ব্যর্থ হয়।
পটভূমি
চলচ্চিত্রটি আলজেরিয়ানর স্বাধীনতা আন্দোলনের অন্যতম বিপ্লবী আহমেদ জাবানা (১৯২৬ – ১৯৫৬)-কে নিয়ে রচিত। এতে তার জীবনযাত্রা এবং আলজেরিয়ার স্বাধীনতায় তার ভূমিকা তুলে ধরা হয়েছে। চলচ্চিত্রটিতে জাবানা সফলভাবে ফরাসি ফরেস্ট রেঞ্জার ফ্রাসোঁয়া ব্রাউনকে হত্যা করতে সক্ষম হন। পরবর্তীতে সামরিক আদালতের রায়ে তিনি মৃত্যুদণ্ডে দণ্ডিত হন। আলজিরিয়ার স্বাধীনতার সুবর্ণজয়ন্তী উপলক্ষে ১০৭ মিনিটের এই চলচ্চিত্রটি নির্মিত হয়।
মুক্তি
জাবানা! চলচ্চিত্রটি ২০১২ সালের ৭ সেপ্টেম্বর টরন্টো আন্তর্জাতিক চলচ্চিত্র উৎসবে মুক্তি পায়। দুবাই আন্তর্জাতিক চলচ্চিত্র উৎসবেও এটি প্রদর্শিত হয়। রোম চলচ্চিত্র উৎসব এবং অস্কারে এটি সেরা বিদেশী ভাষার চলচ্চিত্র বিভাগে মনোনয়ন পেয়েছিল। আইএমডিবিতে চলচ্চিত্রটির রেটিং ৫.৭।
প্রার্থনা (চলচ্চিত্র)
চলচ্চিত্রটি ২০১৫ সালে ২৫ সেপ্টেম্বর ঈদুল আযহায় বাংলাদেশে মুক্তি পায়। জাতীয় চলচ্চিত্র পুরস্কারে যারা যারিব শ্রেষ্ঠ শিশু শিল্পী এবং প্রমিয়া রহমান শিশু শিল্পী শাখায় বিশেষ পুরস্কার লাভ করে।
নির্মাণ
ছবিটির কাহিনী এবং চিত্রনাট্য রচনা করেন শাহরিয়ার নাজিম জয়। চিত্রনাট্য তৈরির পর তিনি একটি প্রধান চরিত্রে মৌসুমী নাগকে নির্বাচন করেন। এ প্রসঙ্গে জয় বলেন, "এর আগে আমার নির্দেশনায় মৌসুমী বেশ কিছু নাটকে কাজ করেছেন। একজন শিল্পী হিসেবে তিনি ভীষণ কো-অপারেটিভ। এ বিবেচনা করেই মৌসুমীকে আমার ছবিতে নেয়া।" আরো দুটি চরিত্রে জন্য তৌকির আহমেদ ও নওশীনকে নির্বাচন করেন। নওশীনকে মৌসুমীর চরিত্রের মেয়ের ভূমিকা এবং নওশীনের চরিত্রে স্বামীর ভূমিকায় তৌকিরকে নির্বাচন করা হয়।
ছবিটি ২০১৫ সালের ২ জুন বিনা কর্তনে বাংলাদেশ সেন্সর বোর্ড থেকে ছাড়পত্র লাভ করে।
মুক্তি
প্রার্থনা চলচ্চিত্রটি ২০১৫ সালের ২৫ সেপ্টেম্বর ঈদুল আযহায় বাংলাদেশে মুক্তি পায় এবং চ্যানেল আইতে টেলিভিশন প্রিমিয়ার হয়। এর আগে ২৩ সেপ্টেম্বর ঢাকার বসুন্ধরা স্টার সিনেপ্লেক্সে ছবিটির প্রিমিয়ার শো হয়।
এয়ার কোস্টা
এয়ার কোস্টা ভারতের বিজয়ওয়াড়াতে অবস্থিত একটি এয়ারলাইন । এটা ভারতীয় ব্যবসা কোম্পানি এল ই পিএল (LEPL) গ্রুপের মালিকানাধীন এবং ২০১৬ এর ফেব্রুয়ারি অনুসারে ভারতের এয়ারলাইন বাজারে এর ০.৮% মার্কেট শেয়ার রয়েছে । এয়ারলাইনটি প্রাথমিকভাবে একটি আঞ্চলিক এয়ারলাইন হিসেবে ২০১৩ এর ১৬ অক্টোবর এর প্রথম ফ্লাইট চেন্নাই হতে দুইটি এমব্রায়ার ই-১৭০ বিমান ব্যবহারের মাধ্যমে শুরু করে । এয়ারলাইনটি ২০১৫ সালের ডিসেম্বরে প্যান ইন্ডিয়া অপারেশনের জন্য অনুমোদন লাভ করে । এয়ারলাইনটি দেশের ২য় ও ৩য় স্তরের শহরগুলোর মধ্যে সংযোগের উপর গুরুত্ত্ব দেয় এবং ২০১৫ সালের হিসাব অনুযায়ী এয়ারলাইনটির বিনিয়োগকৃত অর্থের পরিমান ৬০০ কোটি ভারতীয় রূপি (৮৯ মিলিয়ন ইউএস ডলার)। ২০১৫ সাল অনুসারে এয়ার কোস্টা দৈনিক তার প্রধান কেন্দ্র চেন্নাই ও বিজয়ওয়াড়া থেকে নয়টি গন্তব্যে ৩২টি দ্বারা ফ্লাইট পরিচালনা করেছে । চেন্নাই বিমানবন্দরে এয়ারলাইনটির একটি রক্ষণাবেক্ষণ কেন্দ্র রয়েছে ।
ইতিহাস
এয়ার কোস্টা ভারতীয় ব্যবসা কোম্পানি এলইপিএল (LEPL) গ্রুপের মালিকানাধীন । এয়ারলাইনটি ২০১২ সালের ফেব্রুয়ারিতে বেসামরিক বিমান চলাচল মন্ত্রণালয়ের নিকট নো অবজেকশন সার্টিফিকেট (এনওসি) লাভ করে ।এয়ারলাইনটি প্রাথমিকভাবে Q400 বিমানের মাধ্যমে তাদের কার্যক্রম শুরু করার পরিকল্পনা করে কিন্তু পরবর্তীতে ২০১৩ সালের জুন মাসে প্যারিসের এয়ার শো তে তারা এমব্রায়ার জেট ব্যবহারের সিদ্ধান্ত ঘোষণা করে । এয়ার কোস্টা ২০১৩ সালের সেপ্টেম্বরে বেসামরিক বিমান চলাচল মহাপরিদপ্তর (DGCA) হতে তার এয়ার অপারেটরস পারমিট(AOP)লাভ করে ।
এয়ারলাইনটি একটি আঞ্চলিক এয়ারলাইন হিসেবে ২০১৩ সালের ১৬ অক্টোবর চেন্নাই হতে তার প্রথম ফ্লাইট এক জোড়া এমব্রায়ার ই-১৭০(E-170) জেট বিমান ব্যবহারের মাধ্যমে শুরু করে ।এয়ারলাইনটি দেশের দ্বিতীয় ও তৃতীয় স্তরের শহরগুলোর মধ্যে সংযোগের উপর গুরুত্ত্ব দেয় এবং ২০১৫ সালের হিসাব অনুযায়ী কোম্পানীটি বিনিয়োগ করেছে ₹৬০০ কোটি রুপী (৮৯ মিলিয়ন মার্কিন ডলার) ।
২০১৫ সালের সেপ্টেম্বরে, এয়ার কোস্টা, যার আঞ্চলিক এয়ারলাইন লাইসেন্স রয়েছে, বেসামরিক বিমান চলাচল মহাপরিদপ্তর(DGCA)এর নিকট জাতীয় পর্যায়ে এয়ারলাইন লাইসেন্স এর জন্য আবেদন করে ।[১০] ২০১৫ সালের ১৯ ডিসেম্বর এয়ার কোস্টা   প্যান ভারত অভিযানের জন্য বেসামরিক বিমান চলাচল মন্ত্রণালয় থেকে নো অবজেকশন সার্টিফিকেট লাভ করে ।[১১] ২০১৬ সালের ফেব্রুয়ারি অনুসারে  ভারতের অভ্যন্তরীণ এয়ারলাইন বাজারে এয়ারলাইনটির ০.৮% মার্কেট শেয়ার রয়েছে ।
গন্তব্যস্থলসমূহ
২০১৫ সালের এপ্রিল অনুসারে, এয়ার কোস্টা ভারতের নয়টি গন্তব্যে ৩২টি ডেইলি ফ্লাইট পরিচালনা করছে । চেন্নাই বিমানবন্দরে এয়ারলাইনটির একটি রক্ষণাবেক্ষণ কেন্দ্র রয়েছে ।
বিমানবহর
এয়ার কোস্টা ২০১৩ সালের অক্টোবরে ইসিসি(ECC)লিজিং, যা এমব্রেয়ার বিমানের একটি সাবসিডিয়ারি তা হতে এক জোড়া এমব্রায়ার ই-১৭০(E-170) জেট বিমান নিয়ে তার কার্যক্রম শুরু করে ।২০১৫ সালের সেপ্টেম্বরের মধ্যে আরও দুইটি এমব্রায়ার ই-১৯০(E-190) বিমান যুক্ত করা হয় । এয়ার কোস্টা ২০১৫ সালের ডিসেম্বরে আরও একটি এমব্রায়ার ই-১৯০(E-190) বিমান যুক্ত করে এবং E190 যোগ এবং ২০১৬ সালের মধ্যে তাদের বহরে তিনটি থেকে পাঁচটি এমব্রায়ার ই-১৯০(E-190) বিমান যুক্ত করার পরিকল্পনা করে ।
অর্ডার
এয়ার কোস্টা ২০১৪ সালের ১৩ ফেব্রুয়ারি সিঙ্গাপুর এয়ার শো তে ৫০টি এমব্রায়ার ই-জেটস ই টু(Embraer E-Jets E2) বিমানের অর্ডার দেয় যার মূল্যমান প্রায় ২.৯৪ বিলিয়ন মার্কিন ডলার । এয়ারলাইনটি ২০১৮ সালে তাদের এ ডেলিভারী লাভ করার পর এশিয়ার মধ্যে এ ধরনের বিমানের প্রথম গ্রাহক বলে পরিগণিত হবে ।
জাহিদপুর, দোলারবাজার
জাহিদপুর বাংলাদেশের উত্তর-পূর্বাঞ্চলের একটি গ্রাম। এটি সিলেট বিভাগের সুনামগঞ্জ জেলার ছাতক উপজেলার দক্ষিণ-পূর্ব অংশের দোলারবাজার ইউনিয়নের অন্তর্ভুক্ত।
ভৌগোলিক অবস্থান
বৃহত্তর সিলেটের সুনামগঞ্জের আতুয়াজান পরগণাস্থ একটি অন্যতম মৌজা জাহিদপুর এবং মৌজার কেন্দ্রীয় বসতি জাহিদপুর গ্রাম। ভূমিব্যবস্থাপনার ইতিহাস বলে, জাহিদপুর গ্রামটি কমপক্ষে চারশো বছরের প্রাচীন জনপদ যা হাজারবছর আগে জামাইকাটা হাওরের উত্তরসীমানায় জেগে ওঠা স্থলভূমি।
জাহিদপুর গ্রামটি বর্তমান প্রশাসনিক উপজেলা ছাতকের দক্ষিণ-পূর্ব সীমান্তলাগোয়া একটি বৃহৎ গ্রাম, যা দোলারবাজার ইউনিয়নের অন্তর্ভুক্ত। গ্রামটি মাকুন্দ নদীর দক্ষিণ তীরে অবস্থিত। মাকুন্দ নদী জাহিদপুরের পূর্বপ্রান্থ থেকে গ্রামের উত্তরপার্শ্ব বরাবর পশ্চিমদিকে প্রবাহিত হয়ে পশ্চিমপ্রান্থে শেষ হয়েছে এবং নদীর স্রোতটি ভরাং নামে পশ্চিমের সীমান্তধরে গ্রামের দক্ষিণ-পশ্চিমে হাওরে পতিত হয়েছে। ৫টি বিল-পরিবেষ্টিত ও ৭টি পাড়ায় বিভক্ত জাহিদপুর গ্রামটি পূর্ব-পশ্চিমে প্রায় ২ কিলোমিটার দীর্ঘ। জাহিদপুর গ্রামের উত্তরপূর্বে রামপুর-মুহাম্মদপুর, উত্তরে আলমপুর ও চাঁদপুর; উত্তরপশ্চিমে শেরপুর ও চেলারপার, পশ্চিমে আনুজানি,মেওয়াতৈল ও বরাটুকা; দক্ষিণপশ্চিমে বসন্তপুর; দক্ষিণে কচুরকান্দি (হাওরের ওপারে); দক্ষিণপূর্বে নরসিংহপুর ও তালুপাট এবং পূর্বে বুরাইয়া, চিচরাওলি ও খাগহাটা।
জনউপাত্ত
২০১১ আদমশুমারি অনুযায়ী জাহিদপুর গ্রামে মোট ১,৫৪৮টি গৃহে মোট লোকসংখ্যা ছিল ৯,৮৮১ জন। গ্রামের শিক্ষার হার (৭ বছর ও তদূর্ধ্ব) ৫১.৪%, যা দেশের গড় শিক্ষার (৫১.৮%) থেকে কম।
অর্থনীতি
জাহিদপুর গ্রামের অর্থনীতি মূলত কৃষির ওপর নির্ভরশীল। গ্রামের অধিকাংশ মানুষ কৃষিজীবী। গ্রামের প্রধান উৎপাদিত ফসল ধান। এছাড়া গ্রামের উল্লেখযোগ্যসংখ্যক মানুষ যুক্তরাজ্য, যুক্তরাষ্ট্র, অস্ট্রেলিয়া ও মধ্যপ্রাচ্যের বিভিন্ন দেশে স্থায়ী ও অস্থায়ীভাবে বসবাস করেন; যাদের প্রেরিত অর্থ গ্রামের অর্থনীতিতে ভূমিকা রাখে। এছাড়াও কিছুসংখ্যক পরিবার সিলেট ও অন্যান্য নগরীতে বসবাস করেন।
অবকাঠামো
জাহিদপুর গ্রামটি ছাতক উপজেলা সদর থেকে প্রায় ২২ কিলোমিটার দূরত্বে অবস্থিত। পূর্বে তেমন ভালো যোগাযোগ ব্যবস্থা না থাকলেও ধীরে ধীরে গ্রামের যোগাযোগ ব্যবস্থা উন্নত হচ্ছে।
গ্রামের অধিকাংশ স্থাপনা মাকুন্দা নদীর তীর ঘেঁষে গড়ে ওঠেছে। গ্রামে একটি রাজস্ব অফিস, ডাকঘর, দুইটি বাজার, তিনটি মসজিদ ও একটি ঈদগাহ রয়েছে। জাহিদপুর গ্রামের ডাকঘর (পোস্ট কোড ৩০৮৭) আশেপাশের ৩০টি গ্রামের জন্য ব্যবহৃত হতো। জাহিদপুর বাজারে 'আদর্শ গণপাঠাগার' নামে একটি গ্রন্থাগার ১৯৮৪ সালে প্রতিষ্ঠিত হয়। ছাতকের গ্রামাঞ্চলে এটিই প্রথম গণগ্রন্থাগার।
২০১৮ সালের ২৯ সেপ্টেম্বর ছাতক থানার অধীনে জাহিদপুর পুলিশ ফাঁড়ি স্থাপিত হয়।
রাজস্ব অফিস
গ্রামে 'জাহিদপুর তহসিল অফিস' নামে একটি রাজস্ব আদায়-অফিস প্রতিষ্ঠিত হয়েছিলো। তবে যাতায়াতের সুবিধার জন্য পরবর্তীকালে অফিসটি গোবিন্দগঞ্জের অদূরে রাধানগরে স্থানান্তরিত হয়। অফিস ভবনটি বর্তমানে 'ইউনিয়ন ভূমি অফিস' নামে দোলারবাজার ইউনিয়নের ভূমি ব্যবস্থাপনা ও রাজস্ব আদায়ের কাজে ব্যবহৃত হচ্ছে।
শিক্ষা
জাহিদপুর গ্রামে ১৯০০ সালে 'জাহিদপুর প্রাথমিক বিদ্যালয়' স্থাপিত হয়। এছাড়া গ্রামে 'জাহিদপুর উচ্চ বিদ্যালয়' নামে একটি মাধ্যমিক বিদ্যালয়, একটি দাখিল মাদ্রাসা এবং একটি হাফিজিয়া মাদ্রাসা রয়েছে।
অরুণেশ ঘোষ
অরুণেশ ঘোষ (২৯শে ডিসেম্বর, ১৯৪১ - ২৪শে আগস্ট, ২০১১ ) বাংলা সাহিত্যের একজন প্রখ্যাত কবি, প্রাবন্ধিক, নাট্যকার, ঔপন্যাসিক ও অনুবাদক। ১৯৬৫ সালে কয়েকজন আন্দোলনকারী ( অর্থাৎ শৈলেশ্বর ঘোষ এবং সুভাষ ঘোষ ) হাংরি মামলায় যখন রাজসাক্ষী হয়ে যান, আন্দোলনটি ভেঙে গিয়েছিল। সাত দশকের মাঝামাঝি অরুণেশ ঘোষ তার "জিরাফ" পত্রিকার মাধ্যমে হাংরি আন্দোলনকে পুনরায় জীবিত করে তোলার প্রয়াস করেন।
জীবনী
তিনি উত্তরবঙ্গের কোচবিহার জেলার হাওয়ার গাড়ি গ্রামে বসবাস করতেন এবং নতুন হাংরি আন্দোলনকে জীবিত করে তোলার প্রয়াসে উত্তরবঙ্গে প্রায় কুড়ি জন কবি ও লেখককে উদ্বুদ্ধ করেন। নতুন হাংরি আন্দোলনকারীদের মধ্যে পরবর্তীকালে যাঁরা খ্যাত হয়েছেন তাদের মধ্যে উল্লেখযোগ্য হলেন ছোটোগল্প লেখক অলোক গোস্বামী, এবং কবি রাজা সরকার, নিত্য মালাকার, জীবতোষ দাশ, সমীরণ ঘোষ, মনোজ রাউত, বিকাশ সরকার, সুব্রত তায়, নকুল মণ্ডল, তনুময় সরকার, দিবাকার ভট্টাচার্য, বিজয় দে, অন্যমন দাশগুপ্ত, জামালুদ্দীন, অনুভব সরকার,রাজীব সিংহ, মলয় মজুমদার, সুমন্ত ভট্টাচার্য, অরুণ বণিক, সেলিম মুস্তফা, রসরাজ নাথ প্রমুখ। । উচ্চশিক্ষিত হওয়া সত্ত্বেও তিনি সারাজীবন নিজের গ্রামে বুনিয়াদি স্কুল শিক্ষক ছিলেন। গ্রাম ছেড়ে যেতে চাননি কলকাতায়। গ্রামের বাড়িতে একান্নবর্তী পরিবারের তিনিই ছিলেন কর্তাব্যক্তি। সেকারণে তাকে ব্যতিক্রমী গৃহস্হ কবিও বলা হয়। তিনি বিশিষ্ট সাঁতারু ছিলেন কিন্তু তা সত্ত্বেও পুকুরে স্নান করার সময়ে জলে ডুবে মারা যান। তিনি আত্মহত্যা করেছিলেন কিনা এ-বিষয়ে আলোচকদের মাঝে সংশয় আছে। পশ্চিমবঙ্গের রাজনৈতিক অস্হিরতা নিয়ে অত্যন্ত চিন্তিত ছিলেন। অনেকে মনে করেন যে তিনি শেষ জীবনে হতাশ হয়ে পড়েছিলেন।
নতুন ধারার হাংরি কবিতা
নতুন ধারার হাংরি কবিরা অরুণেশ ঘোষের নেতৃত্বে কবিতাকে নতুন ধারায় চালিত করার প্রয়াস করেছিলেন। কলকাতা মেট্রোপলিস থেকে বহুদূরে সম্পূর্ণ গ্রামীণ পটভূমিতে তারা নিয়ে এসেছিলেন গ্রাম ও গঞ্জের পাগল, গণিকা, মাতাল পুরুষ, বেশ্যালয়ের উঠোন, নগ্ন কিশোর, দালাল, ধর্ষক, খুনি, অপরাথী, সন্ন্যাসী, বিকলাঘ্ প্রসবঘর, ভাটিখানা, সিফিলিস, বেশ্যার সন্তান, গর্ভফুল, ভবঘুরে, গ্রামীণ রাজনীতি, দলতন্ত্র, ক্যাডারদের অত্যাচার, শ্মশান ইত্যাদির এক বহুরৈখিক সহাবস্হানের সন্ধান করেছেন তারা তাদের রচনায়। প্রথম পর্বের হাংরি কবিদের রচনায় যৌনতা ছিল মূলত শব্দের। নতুন পর্বের হাংরি আন্দোলনকারীরা আনলেন ব্যক্তিগত অভিজ্ঞতায় জারিত জীবনযাত্রা। ব্যক্তিমানুষের প্রান্তিক অস্তিত্ব, কৌম জীবনের ব্রাত্য, অন্ধকার দিকগুলো বার বার উঠে এসেছে তাদের লেখনীতে। সামাজিক স্হিতিজাড্য, নিয়ন্ত্রিত জীবনচর্চার বিপ্রতীপ অবস্হানে তারা আস্হা রেখেছিলেন। অস্হিরতা, তীব্র সংঘাত ইত্যাদির ভিতর দিয়ে গূঢ় উপলব্ধি স্তরে নিয়ে যেতে চেয়েছেন পাঠবস্তুকে। তার সংগে মিশিয়েছেন উত্তরবঙ্গের লৌকিক যাদুবাস্তবতা, লোকজীবনের বর্ণময় জগৎ।
আতেন
আতেন (নামান্তরে: আতোন, আতোনু, বা ইৎন (jtn, পুনর্নির্মিত রূপ: ) ছিলেন প্রাচীন মিশরের অষ্টাদশ রাজবংশের শেষভাগের ফ্যারাও আখেনাতেন (পূর্বনাম: চতুর্থ আমেনহোতেপ) প্রবর্তিত এক ধর্মবিশ্বাস আতেনবাদের কেন্দ্রবিন্দু। অষ্টাদশ রাজবংশের সঠিক তারিখ বিতর্কের বিষয়। তবে সাধারণভাবে মনে করা হয় যে, এই রাজবংশ খ্রিস্টপূর্ব ১৫৫০ থেকে ১২৯২ অব্দের মধ্যবর্তী সময়কার। এই অষ্টাদশ রাজবংশের মধ্যে আমারনা পর্যায় (আনুমানিক খ্রিস্টপূর্ব ১৩৫৩-১৩৩৭ অব্দ) নামে যে সময়কালটিকে চিহ্নিত করা হয় তার প্রধান বৈশিষ্ট্যই হল আতেনের উপাসনা এবং তৎসহ আখেনাতেনের শাসনকার্য।
আখেনাতেনের মৃত্যুর পর আতেনবাদ ও প্রাচীন মিশরের একমাত্র দেবতা হিসেবে আতেনের রাষ্ট্রীয় উপাসনা ব্যর্থতায় পর্যবসিত হয়। তাঁর মৃত্যুর অনতিকালের মধ্যেই অষ্টাদশ রাজবংশে আখেনাতেনের উত্তরসূরি তুতানখামুন অন্যান্য দেবদেবীদের মন্দিরগুলির দরজা খুলে দেন এবং প্রধান সৌরদেবতা হিসেবে আমুনকে পুনঃমর্যাদা প্রদান করেন।
নাম-ব্যুৎপত্তি
পুরনো রাজ্যের আমলে বিশেষ্য পদ হিসেবে আতেন শব্দটি প্রথম ব্যবহৃত হয় "চাকতি" অর্থে। সেই সময় যা কিছু চ্যাপ্টা ও বৃত্তাকার তা বোঝাতেই এই শব্দটি ব্যবহৃত হত এবং সূর্যকে বলা হত "দিনের চাকতি", যার মধ্যে রা অবস্থান করেন। সাদৃশ্যের দিক থেকে "রুপোর আতেন" বলতে কখনও কখনও চাঁদকে বোঝানো হত। আতেনের উচ্চ ও নিম্ন খোদাইচিত্রগুলিতে এটির একটি বক্রতল লক্ষিত হয়। তাই পরবর্তীকালের গবেষক হিউজ নিবলি মনে করেন যে, শব্দটির সঠিকতর অনুবাদ হতে পারে গোলাকার বস্তু, গোলক বা বর্তুল; ঠিক চাকতি নয়।
উৎস
আতেন ছিল সৌরচাকতি এবং আদিতে প্রথাগত মিশরীয় ধর্মের সূর্যদেবতা রা-এর একটি রূপবিশেষ। ফ্যারাও তৃতীয় আমেনহোতেপের আমলে আতেন পূজিত হতেন বটে, কিন্তু তাঁর উত্তরসূরি আখেনাতেনের শাসনকালেই একমাত্র দেবতা হিসেবে রাষ্ট্রীয় ও প্রাতিষ্ঠানিক কাল্ট উপাসনার মর্যাদা লাভ করেন তিনি। যদিও প্রত্নতাত্ত্বিক প্রমাণ থেকে এমন ইঙ্গিত পাওয়া যায় যে, ফ্যারাও অন্যান্য মিশরীয় দেবদেবীদের রাষ্ট্রীয় মন্দিরগুলি বন্ধ করে দিলেও মিশরীয়রা নিজ গৃহে প্রথাগত দেবদেবীদের পূজা বন্ধ করে দেয়নি। আখেনাতেনের রাজত্বকালে বিভিন্ন মন্দিরে ও সমাধিসৌধে গ্রেট হিম টু দি আতেন ইত্যাদি যে লেখগুলি স্থাপিত হয়েছিল, তাতে আতেনকেই সৃষ্টিকর্তা, জীবনদাতা এবং জগতের আত্মাকে প্রতিপালনকারীর মর্যাদা প্রদান করা হয়েছিল। কোনও সৃষ্টিপুরাণে আতেনের নাম পাওয়া যায় না। তাঁর কোনও পরিবারবর্গের কথাও জানা যায় না। তবে মৃতের বইতে তাঁর কথা উল্লিখিত হয়েছে।
সৌরচাকতি আতেন এক দেবতা হিসেবে প্রথম উল্লিখিত হল দ্বাদশ রাজবংশের দ্য স্টোরি অফ সিনুহে-তে। এই গল্পে দেখা যায়, এক মৃত রাজ দেবতা হিসেবে স্বর্গে উন্নীত হচ্ছেন এবং "সৌরচাকতির সঙ্গে সংযুক্ত হয়ে দিব্য দেহকে তাঁর স্রষ্টার সঙ্গে সম্মিলিত করছেন"।
ধর্ম
তৃতীয় আমেনহোতেপের রাজত্বকালে সৌরদেবতা হিসেবে আতেনের পূজা বহুল প্রচার লাভ করেছিল। সেই সময় তাঁকে রা-এর মতো বাজপাখির মস্তক-বিশিষ্ট দেবতা হিসেবে চিত্রিত করা হত। তাঁর রাজত্বকালে আতেনকে প্রাচীন মিশরীয় দেবমণ্ডলীতে সর্বাগ্রগণ্য সৃষ্টিকর্তা দেবতার মর্যাদা দেওয়া হলেও, রাষ্ট্রীয় উপাসনার মাধ্যমে একমাত্র দেবতা স্বীকৃতি আতেন তৃতীত আমেনহোতেপের উত্তরসূরি আখেনাতেনের রাজত্বকালের আগে পাননি। আখেনাতেনের পূর্বনাম ছিল চতুর্থ আমেনহোতেপ। তাঁর রাজত্বকালে যখন আতেন মিশরীয় রাষ্ট্রধর্মে একমাত্র দেবতার মর্যাদা লাভ করেন, তখন সর্বোচ্চ দেবতার সঙ্গে নিজের ঘনিষ্ঠতা প্রতিফলিত করার জন্যও চতুর্থ আমেনহোতেপ নিজের নাম পরিবর্তিত করে রাখেন আখেনাতেন। আতেনের একক উপাসনাকেই আতেনবাদ নামে অভিহিত করা হয়। আখেনাতেন আখেতাতেন (অধুনা আমারনা, এল-আমারনা বা তেল এল-আমারনা) নামে একটি শহর প্রতিষ্ঠা করেন এবং নিজের রাজবংশীয় সরকারকে সেই শহরে স্থানান্তরিত করেন। এই অঞ্চল থেকে আতেনবাদের অনেক মৌল আদর্শ আবিষ্কৃত হয়েছে।
আতেনবাদে রাত্রিকে ভয়ের সময় মনে করা হত। কাজ করার আদর্শ সময় মনে করা হত যখন সূর্য অর্থাৎ আতেন উপস্থিত থাকেন। কথিত ছিল, আতেন সকল দেশ ও জাতি সৃষ্টি করেছেন এবং সকল জীবকে রক্ষা করেন। মিশরীয় লিপিতে উল্লিখিত হয়েছে যে, আতেন আকাশে (বৃষ্টি রূপে) নীল নদকে সৃষ্টি করেছেন সিরিয়ানদের জন্য। সৌরচাকতির রশ্মি শুধুমাত্র রাজপরিবারকেই জীবন প্রদান করেন। সেই কারণেই রাজপরিবার-বহির্ভূত ব্যক্তিবর্গ আখেনাতেন ও নেফারতিতির (পরে নেফারনেফারুয়াতেনের) থেকে জীবন লাভ করেন আতেনের প্রতি আনুগত্যের বিনিময়ে। আতেন ও রাজার উদ্দেশ্যে রচিত স্তোত্রগুলির মতো লিপিগুলিতেও আতেনকে আখেনাতেনের মাধ্যমে জনগণের রক্ষণাবেক্ষণকারী বলে বর্ণনা করা হয়েছে। এর ফলে রাজপরিবার আতেনের পূজায় মধ্যস্থতাকারীর স্থান অর্জন করে। একটি মাত্র ক্ষেত্রেই এমন উল্লেখ পাওয়া যায় যেখানে আতেন কথা বলছেন।
আতেনের উদ্দেশ্যে রচিত একটি স্তোত্রে আতেনের মুদ্রাদোষ হিসেবে মানবজাতি ও পৃথিবীর প্রতি ভালোবাসা প্রদর্শিত হয়েছে:
"নিজের সৃষ্টিকে দেখার জন্য আতেন নিচে পৃথিবীর দিকে ঝোঁকেন; একই উদ্দেশ্যে তিনি আকাশে নিজের স্থান গ্রহণ করেন; তিনি সকল জীবের ভরণপোষণের ভার স্বয়ং গ্রহণ করেন; তিনি তাদের সকলের জন্য উজ্জ্বল হন; তিনি তাদের দেন সূর্য ও প্রেরণ করেন বৃষ্টি। গর্ভস্থ শিশু ও ভূমিষ্ঠ ছোটো শিশুর যত্নের প্রয়োজন হয়; এবং আখেনাতেন তাঁর দিব্য পিতার উদ্দেশ্যে প্রার্থনা করেন তাঁর নিজের জন্যই জীবগণকে 'তুলে নেওয়ার' জন্য, যাতে তারা তাঁর পিতা আতেনের নিখুঁত অবস্থার অভিকাঙ্ক্ষী হতে পারে।"
আখেনাতেন নিজেকে আতেনের পুত্র রূপে দাবি করতেন। এই দাবি তাঁর অনেক পূর্বসূরির দৈব জন্ম এবং হোরাসের প্রতিরূপ রূপে তাঁদের পদমর্যাদার দাবির প্রতিচ্ছবি ছিল। আখেনাতেন নিজেকে একমাত্র মধ্যস্থতাকারী হিসেবে স্থাপন করেছিলেন, যিনি আতেনের সঙ্গে কথা বলতে পারেন এবং প্রধান দেবতা হিসেবে আতেনের আধিপত্যের উপর গুরুত্ব আরোপ করেছিলেন। এই কারণেই গবেষকরা আলচনা করেন আতেনবাদকে একেশ্বরবাদী ধর্ম বলে ধরে নেওয়া যেতে পারে কিনা, এবং সেক্ষেত্রে আতেনবাদই হল একেশ্বরবাদের প্রথম উদাহরণ।
আতেন ছিলেন একাধারে এক স্বতন্ত্র দেবতা এবং প্রাচীন মিশরীয় ধর্মের এক সূর্যদেবতার প্রথাগত ধারণার অনুবর্তিত রূপ। রা প্রমুখ পূর্ববর্তী সৌরদেবতাদের শক্তি ও প্রতিনিধিত্বের ধারণার থেকে অনেক কিছু আতেনের মধ্যে অধিভুক্ত হয়েছিল। কিন্তু রা ও তাঁর অনেক সমসাময়িকের শক্তির উপর তাঁকে স্থাপন করা হয়েছিল। আতেন ব্রহ্মাণ্ডের সর্বোচ্চ ক্ষমতার অধিকারী ছিলেন। তিনি ছিলেন একাধারে জগতের জীবনদায়ী আলোকশক্তির প্রতীক এবং সেই সঙ্গে ধারণাটির এবং দেবী মাতের সঙ্গে মিশে আলোকের শক্তিরও উর্ধ্বে আতেনের এক দায়িত্ব স্থাপিত হয়েছিল।
পূজা
আতেনের কাল্ট-কেন্দ্র ছিল আখেনাতেন প্রতিষ্ঠিত রাজধানী শহর আখেতাতেন। যদিও থিবস ও হেলিওপোলিসেও আতেনের অন্যান্য কাল্ট স্থল পাওয়া গিয়েছে। আমারনা অঞ্চলটিকে রাজধানী শহর ও ধর্মীয় কেন্দ্র হিসেবে ব্যবহার অষ্টাদশ রাজবংশের রাজত্বকালে খুব কম সময়ের জন্যই করা হয়েছিল। কারণ, আখেনাতেনের মৃত্যুর অল্পকাল পরেই এই শহর পরিত্যক্ত হয়। একটি সীমানা-ফলকে প্রাপ্ত অভিলিখন অনুযায়ী, আখেনাতেন শহরটি প্রতিষ্ঠা করেছিলেন আতেনকে পূজা করার ইচ্ছা নিয়ে এবং শহরটিকে তিনি দেবতার উদ্দেশ্যেই উৎসর্গিত করেছিলেন এবং রাজপরিবারের বাসিন্দাদের পূজায় সক্রিয় অংশগ্রহণ করার জন্য জোর দিয়েছিলেন। আতেনের কাল্ট পূজা সম্পর্কিত প্রধান প্রধান নীতিগুলি নথিবদ্ধ হয়েছিল সমসাময়িক কালের মন্দির ও সমাধির অভিলিখনে। প্রাচীন মিশরের প্রথাগত মন্দিরগুলি ছিল অন্তরিত স্থান। মন্দিরের গর্ভগৃহে যেতে পূজককে অনেকটা ভিতরে যেতে হত। সেই তুলনায় আতেনের মন্দিরগুলি ছিল উন্মুক্ত এবং সেগুলির ছাদ থাকত না, যাতে সূর্যের আলো ভিতরে পৌঁছাতে পারে। আতেনের কোনও মূর্তি পূজা করা হত না। কারণ মূর্তিপূজাকে পৌত্তলিকতা জ্ঞান করা হত। যদিও তার পরিবর্তে থাকত আখেনাতেন ও তাঁর পরিবার আতেনের পূজা করছেন এবং আতেনের থেকে আঙ্খ অর্থাৎ জীবনের শ্বাস প্রাপ্ত হচ্ছেন, তার চিত্র। আমারনা যুগের আগের ও পরের পর্যায়গুলিকে তুলনা করলে দেখা যায় যে আরমানা যুগে পুরোহিতের ভূমিকা অনেক হ্রাস পেয়েছিল, কারণ ফল, ফুল, পিঠে উৎসর্গ অনেক কমে গিয়েছিল এবং ওর্যাকলগুলিরও আর প্রয়োজন ছিল না।
আতেনের পূজার ক্ষেত্রে প্রাচীন মিশরীয় উপাসনাপদ্ধতির মধ্যে যে দেববিগ্রহ শুদ্ধিকরণ, তৈলাভিষেক ও বস্ত্রসজ্জার মতো নিত্যক্রিয়া সম্পাদিত হত, তা দেখা যেত না। তার পরিবর্তে খোলা আকাশের নিচের বেদিতে ধূপ এবং মাংস, মদ্য ও ফলের মতো খাদ্যসামগ্রী উৎসর্গ করা হত। আখেনাতেনের খোদাইচিত্রগুলির মধ্যে অনেক ক্ষেত্রেই দেখা যায় যে ফ্যারাও রাজদণ্ড হাতে নিয়ে আতেনের উদ্দেশ্যে বলিদান প্রদান করছেন। বজরা-শোভাযাত্রার পরিবর্তে রাজপরিবার উৎসবের দিনগুলিতে রথে আরোহণ করতেন। জানা যায় যে, আখেনাতেনের রৌদ্রনিবারিত মন্দিরগুলিতে অভিজাত রমণীরা পূজা দিতে আসতেন।
মূর্তিতত্ত্ব
আতেন সূর্যের আলোক ও জগতের শক্তি বলে তিনি সর্বত্র বিরাজমান ও দুরধিগম্য মনে করা হত। এই কারণেই অন্যান্য প্রথাগত প্রাচীন মিশরীয় দেবদেবীদের মতো তাঁর কোনও মূর্তিরূপ ছিল না। পরিবর্তে তাঁকে একটি সৌরচাকতি ও তার থেকে উদ্গত আলোকরশ্মি রূপে চিত্রিত করা হত। আতেনকে কেন পূর্ণাঙ্গ রূপে চিত্রায়িত করা হত না, তার ব্যাখ্যা ছিল এই যে তিনি সৃষ্টির সীমা অতিক্রম করে অবস্থান করেন। এই জন্য ইতিপূর্বে পশুপাখি ও মানুষের আকারে দেবদেবীদের চিত্রের অভিলিখনের পরিবর্তে আতেনকে দেখানো হত রাজতুল্য এক ব্যক্তির প্রতি প্রসারিত জীবনদায়ী রশ্মিযুক্ত গোলকের আকারে। এই শক্তি ছিল মানব বা পশুপাখির আকারের শক্তির ঊর্ধ্বে।
পরবর্তীকালে মূর্তিধ্বংসকরণের কাজ কার্যকরী করা হয় এবং আতেনের চিত্রের সৌরচাকতিটিকেও আখেনাতেনের জারি করা একটি অধ্যাদেশের মাধ্যমে নিষিদ্ধ করা হয়। এই অধ্যাদেশে তিনি ঘোষণা যে, আতেনের নামটির বানান বাচনধ্বনির মাধ্যমে লেখা হবে।
রাজকীয় সত্ত্বাধিকার
আমারনা যুগের সমাধি ও মন্দিরগুলির অভিলিখনে আতেনকে প্রায়শই এক রাজকীয় সত্ত্বাধিকার প্রধান করা হয়েছিল এক দ্বৈত কার্তুশের মাধ্যমে বন্ধনীযুক্ত করে। কেউ কেউ এর ব্যাখ্যা দিয়ে বলেছেন যে, এর অর্থ আখেনাতেন ছিলেন আতেনের মূর্তরূপ এবং আতেনের পূজা হল প্রত্যক্ষভাবে আখেনাতেনের পূজা; কিন্তু অন্যরা মনে করেন যে, এর মাধ্যমে ইঙ্গিত করা হয় যে আতেন ছিলেন সর্বোচ্চ শাসক, এমনকি সমসাময়িক শাসনকারী রাজারও উপরে তাঁর স্থান।
উপাধিটির দু’টি আকার ছিল; প্রথমটিতে অন্যান্য দেবতাদের নাম ছিল এবং দ্বিতীয়টিতে ছিল অধিকতর 'একক' একজনের নাম এবং তা স্বয়ং আতেনকেই নির্দেশ করেছিল। আদি রূপটি ছিল রে-হোরাখতি, যিনি আকাশকে আহ্লাদিত করেন, তাঁর নামে শু, যিনি হলেন আতেন। দ্বিতীয় আকারটি ছিল রে, দুই দিগন্তের শাসক, যিনি দিগন্তকে আহ্লাদিত করেন, যাঁর নামে আলোক, যিনি হলেন আতেন।
একেশ্বরবাদের প্রশ্ন
রা-হোরাস ছিলেন অন্য দুই দেবতার সমন্বয়। তাঁকে অধিকতর ক্ষেত্রে রা-হোরাখতি (রা যিনি হলেন দুই দিগন্তের হোরাস) নামে উল্লেখ করা হত। এই দুই দেবতাই প্রাচীন মিশরীয় ধর্মবিশ্বাসের একেবারে আদি যুগ থেকে প্রত্যায়িত করা হত। আমারনা যুগে এই সমন্বয়কে দেখা হত সূর্যদেবতার শক্তির অদৃশ্য উৎস হিসেবে, যার থেকে আতেন অর্থাৎ সৌরচাকতির দৃশ্যমান প্রকাশটি উৎসারিত হয়। এই কারণেই রা-হোরাস-আতেন ধারণাটি ছিল পুরনো ধারণার ক্রমবিকাশ। প্রকৃত পরিবর্তন তখনই আসে যখন রাষ্ট্রীয় স্তরে অন্যান্য সকল দেবতা (বিশেষত আমুন-রা) পরিত্যক্ত হন, মূর্তিমূজা নিষিদ্ধ হয় এবং আখেনাতেন কর্তৃক একটি তারিখায়ন-যোগ্য দৃশ্যত-একেশ্বরবাদ প্রবর্তিত হয়। এই সমন্বয়বাদ অবলীলায় স্পষ্টত প্রতীয়মান হয় আতেনের প্রতি রচিত মহাস্তোত্রে, যাতে রা-হোরাখতি, শু ও আতেন একত্রে মিশে যান সৃষ্টিকর্তা দেবতা হিসেবে। অন্যরা আখেনাতেনকে আতেন মনোল্যাট্রির অনুশীলনকারী মনে করেন। কারণ তিনি সক্রিয়ভাবে অন্যান্য দেবতাদের অস্তিত্ব অস্বীকার করেননি; বরং শুধুমাত্র আতেন ভিন্ন অন্যান্য দেবতাদের উপাসনা নিষিদ্ধ করেছিলেন। অন্যান্য গবেষকেরা এই ধর্মটিকে বলেন হেনোথেইস্টিক।
আতেনবাদের সমাপ্তি
ফ্যারাও হিসেবে আখেনাতেনকে আতেনের 'মহাপুরোহিত' অথবা এক প্রেরিত পুরুষ জ্ঞান করা হত। নিজের রাজত্বকালে তিনিই ছিলেন মিশরে আতেনবাদের প্রধান প্রচারকদের অন্যতম। আখেনাতেনের মৃত্যুর পর তুতানখামুন আমুনের কাল্ট পুনঃপ্রতিষ্ঠিত করেন এবং প্রথাগত প্রাচীন মিশরীয় দেবমণ্ডলীকে ফিরিয়ে আনার জন্য অ-আতেনবাদী দেবদেবীর পূজার উপর থেকে রাষ্ট্রীয় নিষেধাজ্ঞা তুলে নেন। পরিবর্তনের এই অবস্থানটি লক্ষিত হয় তুতানখআতেন থেকে তুতানখআমুন-এ নিজের নাম পরিবর্তনে। এর থেকেই তাঁর রাজত্বকালে আতেনের উপাসনা গুরুত্ব হারাতে থাকে। আখেনাতেনের মৃত্যুর পরে আতেনের কাল্টটি তৎক্ষণাৎ বিলুপ্ত না হলেও, আতেনের উপাসনা আরও দশ বছরের মতো সময় মিশরে প্রচলিত ছিল। তারপর এই কাল্ট বিলীন হতে শুরু করে। তুতানখামুন যখন ক্ষমতায় আসেন, তখন তাঁর ধর্মীয় রাজত্বটিতে দেখা যায় ধর্মক্ষেত্রে সহিষ্ণুতা। এটিই ছিল তাঁর রাজত্বকালের প্রধান পার্থক্য। কারণ, তখন আর আতেন রাষ্ট্রীয় মর্যাদায় একমাত্র দেবতা হিসেবে পূজিত হতেন না। আখেনাতেনের রাজত্বকালে যে রাষ্ট্রীয় মন্দিরগুলি ধ্বংস করা হয়েছিল, সেগুলি পুনর্নির্মাণের চেষ্টা করেন তুতানখামুন এবং প্রথাগত দেবদেবীদের পুনঃস্থাপিত করেন। এটিকে মনে করা হয়েছিল "মিশরের দুঃখকষ্টের কারণ যে সরাসরি দেবদেবীদের অবহেলা করা এবং দেবতাদের পরিত্যাগ করার মতবাদটিকে" জনসাধারণের মধ্যে প্রতিষ্ঠা করার জন্য।
সন্ত (খ্রিস্টধর্ম)
thumb| সন্ত (ইংরেজি: Saint), খ্রিস্টধর্মীয় বিশ্বাস অনুসারে, ঈশ্বরের নিকটবর্তী ও পবিত্রতায় অনন্য এমন একজন ব্যক্তি যিনি যিশুতে সমাসীন এবং যার মাঝে যিশু সমাসীন। ইঙ্গদেশীয়, রোমান ক্যাথলিক, পূর্বদেশীয় সনাতনপন্থী, লুথারীয় এবং প্রাচ্যদেশীয় সনাতনপন্থী সম্প্রদায় অনুসারে স্বর্গপ্রাপ্ত সকল মৃত ব্যক্তি ঈশ্বরের নৈকট্যপ্রাপ্ত সন্ত হিসেবে বিবেচিত, যদিও মর্যাদায় সবাই সমান নয়। খ্রিস্ট সন্তগণ ইহুদী সাদিক, ইসলামী ওলি, বৌদ্ধ বোধিসত্ত্ব, শিখ গুরু বা হিন্দু ঋষিদের সাথে তুলনীয়।
সাধারণার্থে, সন্ত অর্থ সাধু, ধার্মিক, হরিভক্ত, সুখনিধান, বা সুখকর। সংস্কৃত ভাষায় সৎ শব্দের প্রথমায় বহুবচন সন্তঃ।
ঠাকুরগাঁও বিমানবন্দর
ঠাকুরগাঁও বিমানবন্দর বাংলাদেশের ঠাকুরগাঁও জেলার শিবগঞ্জে অবস্থিত একটি বিমানবন্দর। এটি সরকারি ও সামরিক কাজে ব্যবহৃত হয়।
ইতিহাস
বিমানবন্দরটি ১৯৪০ সালে ৫৫০ একর জমির উপর প্রতিষ্ঠিত হয়। ১৯৬৫ সালে ভারত-পাক যুদ্ধের সময় ভারতীয় বিমান বাহিনী এখানে হামলা চালালে বিমানবন্দরের রানওয়েটি ব্যাপকভাবে ক্ষতিগ্রস্ত হয়।
এই বিমানবন্দরটি ১৯৭৭ সালে সংস্কার করা হয়, ও কয়েক বছর এখানে কিছু বাণিজ্যিক ফ্লাইট পরিচালিত হয়। আগ্রহের অভাব এবং যাত্রী সংখ্যা কমে যাওয়ার কারণে বিমানবন্দরের কার্যক্রম থেমে যায় এবং ১৯৮০ সালে পরিত্যক্ত হয়। বিমানবন্দরটি বর্তমানে চালু নেই ও এখানে কোন বাণিজ্যিক বিমান চলাচল করে না।
কাশুবীয় উইকিপিডিয়া
কাশুবীয় উইকিপিডিয়া হচ্ছে অনলাইন বিশ্বকোষ উইকিপিডিয়ার কাশুবীয়া ভাষার সংস্করণ। September 2023 অনুযায়ী এই উইকিপিডিয়ায় মোট টি নিবন্ধ, 0 জন ব্যবহারকারী, 0 জন প্রশাসক ও 0টি ফাইল আছে। কাশুবীয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বহিঃসংযোগ
কাশুবীয় উইকিপিডিয়া
ফটিকছড়ি খাল
right|thumb|380px|ফটিকছড়ি খালের উপর একটি সেতু ফটিকছড়ি নদী বা ফটিকছড়ি খাল একটি পাহাড়ি ঝর্ণা বা ছড়া। এটি সীতাকুন্ড পাহাড় থেকে উৎপন্ন হয়ে যোগিনীঘাটা নামক স্থানে হালদা নদীতে পতিত হয়েছে। এই ঝর্ণাটির নামে চট্টগ্রাম জেলার ফটিকছড়ি উপজেলার নামকরণ হয়েছে। প্রাকৃতিক মৎস্য প্রজননের উৎস হালদা নদীর অন্যতম উৎস এই খালের পানি বর্ষাকালে প্রচণ্ড বেগে প্রবাহিত হয়।
নামকরণ
বাংলা ভাষায় ফটিক অর্থ স্বচ্ছ। শব্দটি স্ফটিকের প্রাকৃত রুপ। ছড়ি অর্থ পাহাড়িয়া নদী, ক্ষুদ্র স্রোত। স্বচ্ছ জলের ঝর্ণা হিসেবে এই ঝর্ণার নাম ফটিকছড়ি হয়েছে বলে অনুমেয়।
উৎপত্তিস্থল
সীতাকুন্ড পাহাড় হতে উৎপন্ন কয়েকটি ছড়া বা ঝর্ণা হেরলী, ডলুবন্যা, নাকোঁয়া, পিনপিন্যা, লইক্ষ্যা তথা ইক্ষার মিলিত স্রোত ফটিকছড়ি নামে প্রবাহিত হয়েছে।
কোন
কোন (Kon) ভারতের মহারাষ্ট্র রাজ্যের থানে জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে কোন শহরের জনসংখ্যা হল ১৫,১৬৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৬%। পুরুষদের মধ্যে সাক্ষরতার হার ৮১% এবং নারীদের মধ্যে এই হার ৭০%। সারা ভারতের সাক্ষরতার হার ৫৯.৫%, তার চাইতে কোন এর সাক্ষরতার হার বেশি।
কিয়ানু রিভস
কিয়ানু চার্লস রিভস (জন্মঃ ২ সেপ্টেম্বর ১৯৬৪) হলেন একজন কানাডীয় অভিনেতা, প্রযোজক, পরিচালক এবং সঙ্গীত শিল্পী। তিনি বৈরুতে জন্মগ্রহণ করেন এবং টরন্টোতে বেড়ে উঠেন। রিভস ইয়ংব্লাড (১৯৮৬) নামক ফিচার চলচ্চিত্রের মাধ্যমে অভিষেক করেন। তার আগে থিয়েটার প্রযোজনায় এবং টেলিভিশন চলচ্চিত্রগুলিতে অভিনয় শুরু করেছিলেন। সায়েন্স ফিকশন কমেডি বিল অ্যান্ড টেডের একসেলেন্ট অ্যাডভেঞ্চার (১৯৮৯) এ তাঁর যুগান্তকারী ভূমিকার মাধ্যমে জনপ্রিয় হন এবং পরবর্তীতে এর সিক্যুয়ালে তিনি তার ভূমিকাকে আবার তিরস্কার করেছিলেন। তিনি স্বাধীন নাটক মাই ওউন প্রাইভেট আইডাহো (১৯৯১) চলচ্চিত্রে অভিনয় করার জন্য প্রশংসা অর্জন করেছিলেন। পয়েন্ট ব্রেক (১৯৯১) এবং স্পিড (১৯৯৪) এর মুখ্য ভূমিকা নিয়ে নিজেকে অ্যাকশন হিরো হিসাবে প্রতিষ্ঠিত করেছিলেন। রিভস সবচেয়ে বেশি পরিচিত তার চলচ্চিত্র অভিনয়ের জন্য যার শুরু হয় ১৯৮৫ সালে এবং তিন দশকেরও বেশি সময় ধরে বিস্তৃত। তার উল্লেখযোগ্য চলচ্চিত্রগুলো হলোঃ স্পিড, দ্য ম্যাট্রিক্স, পয়েন্ট ব্রেক প্রভৃতি।
বক্স অফিসে বেশ কয়েকটি ব্যর্থতার পরে রিভসের অভিনয় হরর ফিল্ম দ্য ডেভিলস অ্যাডভোকেট (১৯৯৭) তে বেশ প্রশংসিত হয়েছিল। সাফল্য ও ব্যপক পরিচিতি পান ১৯৯৯ সালে শুরু হওয়া বিজ্ঞানভিত্তিক ফিকশন সিরিজ দ্য ম্যাট্রিক্সে নিও নামক চরিত্রে অভিনয়ের জন্য। সে জন কনস্টান্টটাইন হিসেবে কনস্টান্টটাইন (২০০৫) চলচ্চিত্রে অভিনয় করেন এবং রোমান্টিক চলচ্চিত্র দ্য লেক হাউস (২০০৬) এ অভিনয় করেন। থ্রিলার বিজ্ঞান কথাসাহিত্য দ্য ডে দ্যা আর্থ স্টুড স্টিল (২০০৮), এবং থ্রিলার অপরাধভিত্তিক চলচ্চিত্র স্ট্রিট কিংস (২০০৮) এ অভিনয় করেন। পরে দীর্ঘদিন আড়ালে থাকার পরে, রিভস ২০১৪ সালে শুরু হওয়া জন উইক চলচ্চিত্র সিরিজের টিটুলার খুনি চরিত্রে অভিনয়ের মাধ্যমে সাফল্য ফিরে পান।
প্রাথমিক জীবন
রিভস বৈরুত, লেবাননে জন্মগ্রহণ করেন। তার মা প্যাট্রিশিয়া বন্ড ছিলেন একজন কস্টিউম ডিজাইনার/পারফর্মার এবং তার বাবার নাম হলো স্যামুয়েল নোলিন রিভস জুনিয়র। রিভসের মা বৈরুতে কাজ করার সময় তার বাবার সাথে দেখা হয়। রিভসের বাবা হিলো আন্তর্জাতিক বিমানবন্দরে হেরোইন বেচার অপরাধে হাওয়াইয়ে জেল খাটেন। জেলে থাকাকালীন সময় তিনি জেনারেল এডুকেশন ডেভেলপমেন্ট সম্পূর্ণ করেন। রিভসের বয়স যখন তিন বছর তখন তার বাবা তার পরিবার ছেড়ে চলে যান।
রিভস ছোটবেলায় খেলাধুলায় ভালো করলেও তার ডিসলেক্সিয়ার সমস্যার কারণে পড়াশোনায় তেমন ভালো ছিলেন না। তিনি তার হাই স্কুল আইস হকি দলের একজন সফল গোলরক্ষক ছিলেন এবং এজন্য তাকে “দ্য ওয়াল” ডাকা হতো। তিনি স্বপ্ন দেখতেন কানাডা দলের হয়ে খেলার কিন্তু একটি চোটের কারণে সে স্বপ্নের ইতি ঘটে।সত্যিকার অর্থে রিভস ছোটবেলা থেকেই নানারকম সমস্যায় জর্জরিত হন। তার মাত্র তিন বছর বয়সে তার বাবা-মার বিচ্ছেদ হয়।তিনি তার বন্ধু, সন্তান,প্রেমিকা সবাইকে হারিয়ে নিসঙ্গ জীবনযাপণ করছেন।১০০ মিলিয়ন ইউএস ডলারের মালিক হয়েও তার নিজস্ব কোনো বাসা নেই।তিনি এখনও সাবওয়েতে চলাচল করেন। ব্যক্তিগত জীবনে তিনি একজন একা মানুষ হলেও খুব সম্প্রতি তিনি বিবাহবন্ধনে আবদ্ধ হতে যাচ্ছেন বলে জানা গেছে।
১৯৮০-র দশক:প্রাথমিক অভিনয় কর্মজীবন
রিভস নয় বছর বয়সে ড্যাম ইয়াঙ্কিস এর একটি মঞ্চ প্রযোজনায় অভিনয়ের মাধ্যমে তার অভিনয় জীবন শুরু করেন। পনের বছর বয়সে তিনি লিয়া পসলানস থিয়েটারের রোমিও অ্যান্ড জুলিয়েটের একটি মঞ্চ প্রযোজনায় মারকিউশিওর চরিত্রে অভিনয় করেন। ১৭ বছর বয়সে তিনি হাই স্কুল ছেড়ে অভিনয়ে মনোযোগী হন। তিনি তার মার্কিন সৎ বাবার মাধ্যমে গ্রীন কার্ড লাভ করেন এবং লস এঞ্জেলেসে আসেন।
তার প্রথম চলচ্চিত্র ছিল ইয়াংব্লাড (১৯৮৬) যেখানে তিনি একজন গোলরক্ষকের চরিত্রে অভিনয় করেন। এরপর কয়েকটি ছোট চরিত্রে অভিনয়ের পর তিনি “রিভারস এজ” চলচ্চিত্রে একটি গুরুত্বপূর্ণ চরিত্রে অভিনয় করেন। ছবিটি সমালোচকদের প্রশংসা লাভ করে। পরবর্তিতে রিভস পার্মানেন্ট রেকর্ড, বিল অ্যান্ড টেড’স এক্সিলেন্ট অ্যাডভেঞ্চার এবং এর সিক্যুয়েল বিল অ্যান্ড টেড’স বোগাস জার্নি সহ বেশকিছু চলচ্চিত্রে অভিনয় করেন।
১৯৯০-র দশক:ব্যাপক জনপ্রিয়তা
১৯৯১ সাল থেকে রিভস রক ব্যান্ড ডগস্টারে বেস গিটার বাজান। ১৯৯১ সালে তিনি ব্যয়বহুল চলচ্চিত্র পয়েন্ট ব্রেকে অভিনয় করেন যার জন্য তিনি পরের বছর এমটিভির “সবচেয়ে আবেদনময়ী পুরুষ” এর পুরস্কার লাভ করেন। এছাড়াও তিনি “মাই ওউন প্রাইভেট আইডাহোর” মতো সফল চলচ্চিত্র করেন। ১৯৯২ সালে তিনি ফ্রান্সিস ফোর্ড কপোলার ব্রাম স্টোকার‘স ড্রাকুলা চলচ্চিত্রে “জনাথন হার্কার” চরিত্রে অভিনয় করেন। ছবিটি ব্যবসাসফল হলেও কিয়ানু রিভসের অভিনয় সমালোচিত হয়।
রিভস ১৯৯৪ সালে অ্যাকশন চলচ্চিত্র স্পিড-এ অভিনয়ের মাধ্যমে ব্যাপক জনপ্রিয়তা লাভ করে। ছবিতে রিভসকে নেওয়া ঝুঁকিপূর্ণ ছিল। কেননা এর আগে তাকে একা কোনো চলচ্চিত্রের শীর্ষ চরিত্রে দেখা যায়নি। কিন্ত স্পিডের সাফল্য রিভসের অভিনয় জীবনের মোড় ঘুরিয়ে দেয়।